# Rámcová dohoda

uzatvorená podľa ustanovenia § 269 ods. 2 a násl. zákona č. 513/1991 Zb. Obchodný zákonník v platnom znení v spojení s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v súlade so zákonom č. 251/2012 Z.z. o energetike a o zmene a doplnení niektorých zákonov v znení neskorších právnych predpisov (ďalej len „rámcová dohoda“ alebo „dohoda“) uzatvorená medzi:

1. **Odberateľ: Mesto Levoča**

Sídlo: Námestie Majstra Pavla, 054 01 Levoča

Štatutárny orgán: Ing. Miroslav Vilkovský, MBA – primátor mesta

IČO: 00329321

DIČ: 2020717754

Bankové spojenie: UniCredit Bank Slovakia, a.s., Levoča

IBAN: SK45 1111 0000 0010 1934 5046

Kontaktná osoba:

Telefón:

e-mail : mesto@levoca.sk

(ďalej len „odberateľ“)

# Dodávateľ:

Sídlo:

IČO:

Zastúpená:

DIČ:

IČ DPH:

Povolenie Úradu pre reguláciu sieťových odvetví na predmet podnikania: elektroenergetika v rozsahu „dodávka elektriny“ č ....................................

Bankové spojenie:

Číslo účtu - IBAN:

(ďalej len „**dodávateľ 1**“)

# Dodávateľ:

Sídlo:

IČO:

Zastúpená:

DIČ:

IČ DPH:

Povolenie Úradu pre reguláciu sieťových odvetví na predmet podnikania: elektroenergetika v rozsahu „dodávka elektriny“ č ....................................

Bankové spojenie:

Číslo účtu - IBAN:

(ďalej len „**dodávateľ 2**“)

# Dodávateľ:

Sídlo:

IČO:

Zastúpená:

DIČ:

IČ DPH:

Povolenie Úradu pre reguláciu sieťových odvetví na predmet podnikania: elektroenergetika v rozsahu „dodávka elektriny“ č ....................................

Bankové spojenie:

Číslo účtu - IBAN:

(ďalej len „**dodávateľ 3**“)

(dodávateľ 1, dodávateľ 2, dodávateľ 3 spolu ďalej aj „**dodávateľ**“)

(dodávateľ a odberateľ ďalej spolu aj „**zmluvné strany**“)

**PREAMBULA**

Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa príslušných ustanovení zákona č. 513/1991 Zb. Obchodného zákonníka túto rámcovú dohodu, a to za podmienok a v súlade s výsledkom verejnej súťaže, ktorá bola vyhlásená v Európskom Vestníku verejného obstarávania č. EÚ/S S210 dňa 31.10.2022 pod zn. 2022/S 210-600879 na nasledovnom linku: <https://ted.europa.eu/udl?uri=TED:NOTICE:600879-2022:TEXT:SK:HTML> na predmet zákazky Združená dodávka elektrickej energie.

Predmetom tejto rámcovej dohody je zabezpečenie dodávky elektrickej energie vrátane prevzatia zodpovednosti za odchýlku so zabezpečením distribúcie elektrickej energie a súvisiacich sieťových služieb pre potreby verejného obstarávateľa a organizácií v jeho zriaďovateľskej pôsobnosti, definované v prílohe č. 3 Organizácie v zriaďovateľskej pôsobnosti. V tomto verejnom obstarávaní vystupoval verejný obstarávateľ ako centrálna obstarávacia organizácia podľa § 15 zákona o verejnom obstarávaní a na základe jeho výsledku a tejto rámcovej dohody uzatvoria Organizácie v zriaďovateľskej pôsobnosti osobitné zmluvy o združenej dodávke elektriny na jednotlivé odberné miesta.

# Článok I

**PREDMET RÁMCOVEJ DOHODY**

1. Predmetom tejto rámcovej dohody je záväzok dodávateľa poskytovať odberateľovi v zmluvnom období združenú dodávku elektriny v dohodnutom množstve, kvalite, čase a ostatných dohodnutých podmienok vrátane: a) prevzatie zodpovednosti za odchýlku za odberné miesta odberateľa (ďalej aj „OM) voči zúčtovateľovi odchýlky; b) zabezpečenie prenosu elektriny, distribúcie elektriny, regulované distribučné služby od príslušného PDS, ku ktorej je OM pripojené a ostatné súvisiace služby (ďalej len „distribučné služby“); a to do všetkých odberných miest odberateľa, definovaných v prílohe „Špecifikácia odberných miest,‟ ktorá tvorí prílohu č. 1. tejto rámcovej dohody.
2. Požaduje sa dodávka elektriny od 00:00 hod. dňa 1.1.2023 do 24:00 hod. príslušného kalendárneho roka, na jednotlivé ročné obdobia plnenia počas trvania platnosti Rámcovej dohody.
3. Celkový predpokladaný odber zemného plynu za 12 mesiacov je 5 202 572KWh, za celé obdobie trvania rámcovej dohody je 15 607 716 KWh/36 mesiacov.
4. Vzhľadom k tomu, že sa jedná o predpokladaný rozsah predmetu rámcovej dohody a cena elektrickej energie sa neustále pohybuje, stanovuje sa maximálna hodnota = **celkový finančný limit na čerpanie tejto Rámcovej dohody vo výške 4 300 000,00 EUR bez DPH/36 mesiacov**.
5. Dodávateľ sa počas platnosti tejto rámcovej dohody na základe zadaných čiastkových zákaziek vo forme uzatvorených zmlúv podľa prílohy č. 2 tejto rámcovej dohody zaväzuje dodávať pre odberateľa elektrickú energiu v rozsahu určenom odberateľom v tomto článku dohody a odberateľ sa zaväzuje za dodávku elektriny zaplatiť dohodnutú cenu za predpokladu, že dodávka elektriny bola v súlade s podmienkami dohodnutými v tejto rámcovej dohode a uzatvorenými jednotlivými zmluvami.
6. Tolerancia odberného miesta zúčtovania je rozdiel medzi dohodnutým množstvom elektriny a množstvom skutočne odobratej elektriny. Režim prenesenej zodpovednosti za odchýlku, (t.j. preniesť na seba náklady s tým spojené a riziko nepredpokladaného zvýšenia priemernej ceny elektriny v dôsledku platby za odchýlky) sa viaže na plánované množstvo odberu elektrickej energie pre každé odberné miesto odberateľa, pre ktoré sa bude elektrická energia dodávať.
7. Dodávka elektriny je splnená prechodom elektriny z distribučnej sústavy spoločnosti, ku ktorej je odberné miesto odberateľa pripojené do odberného miesta dodávateľa, t.j. prechodom elektriny cez odovzdávacie miesto, v ktorom sa zároveň uskutočňuje prechod vlastníckych práv k dodanej elektrine a nebezpečenstvo škody.
8. Technická špecifikácia odberného miesta a technický popis meracej súpravy, ktorá poskytuje všetky informácie potrebné pre distribúciu elektriny, bude uvedená v zmluve.
9. Odberateľ si vyhradzuje právo meniť počty OM v závislosti od jeho reálnych potrieb alebo pri vzniku okolností, ktoré Odberateľ nemohol pri podpise tejto Zmluvy predvídať. K zmenám počtu OM dôjde najmä:
10. pri zriadení nových OM formou oznámenia Odberateľa doručeného Dodávateľovi písomne v listinnej podobe, pričom na nové OM sa budú automaticky vzťahovať ustanovenia tejto Zmluvy;
11. pri ukončení odberu z OM formou čiastočného odstúpenia od tejto Zmluvy
s výpovednou lehotou jeden kalendárny mesiac, pričom výpovedná lehota začína plynúť prvým dňom mesiaca nasledujúceho po mesiaci, v ktorom bolo čiastočné odstúpenie Dodávateľovi doručené písomne v listinnej podobe. Dodávateľ nemá v prípade takéhoto čiastočného odstúpenia právo uplatňovať si žiadne sankcie ani iné finančné kompenzácie voči Odberateľovi.
12. Vyhodnotenie odberu elektriny sa uskutoční za každé OM ku koncu kalendárneho roka.

# Článok II

**PODMIENKY ZADÁVANIA ZÁKAZIEK**

1. Zadávanie zákaziek na základe a počas platnosti rámcovej dohody sa bude realizovať formou písomných zmlúv uzatvorených v súlade s § 269 ods. 2 zák. č. 513/1991 Z. z. Obchodný zákonník v znení neskorších predpisov a podľa príslušných ustanovení zák. č. 251/2012 Z. z. o energetike a o zmene a doplnení niektorých zákonov v znení neskorších predpisov a vykonávacích predpisov, v rozsahu prílohy č. 1 tejto rámcovej dohody, ktoré sa budú uzatvárať na základe jednostrannej výzvy odberateľa v súlade s postupným vypovedaním existujúcich zmlúv odberných miest.
2. Prvé obdobie dodávok plynie od 01.01.2023 do 31.12.2023. Následné obdobia dodávok plynú od 01.01. do 31.12. príslušného kalendárneho roka. V prípade potreby budú jednotlivé obdobia upravené a bližšie definované vo výzve na predloženie cenovej ponuky podľa článku III tejto dohody.
3. Požaduje sa dodávať elektrickú energiu v kvalite zodpovedajúcej technickým podmienkam prevádzkovateľa distribučnej siete, a to za dodržania platných právnych predpisov SR (zákon č. 251/2012 Z.z. o energetike, vyhláška ÚRSO č. 371/2016 Z. z. ktorou sa mení a dopĺňa vyhláška ÚRSO č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení vyhlášky č. 423/2013 Z. z.), technických podmienok a prevádzkového poriadku prevádzkovateľa distribučnej siete pre stanovené zmluvné obdobie.
4. Návrh čiastkových zmlúv podľa prílohy č. 2 tejto rámcovej dohody a podľa špecifikácie odberných miest, ktoré tvoria prílohu č. 1 tejto rámcovej dohody, je odberateľ oprávnený zasielať na adresu dodávateľa písomne listinnou formou, pričom dodávateľ je povinný takto doručený návrh zmluvy prijať a podpísaný doručiť odberateľovi najneskôr do 7 pracovných dní odo dňa jeho prevzatia.
5. V prípade, ak dodávateľ považuje doručený návrh zmluvy odberateľa v rozpore s touto rámcovou dohodou, resp. špecifikáciou odberných miest tvoriacich prílohu č. 1 tejto rámcovej dohody, je povinný v rovnakej lehote, ako je uvedená v zmysle ods. 2 tohto článku rámcovej dohody, zaslať odberateľovi písomné stanovisko s náležitým odôvodnením, pre ktoré návrh zmluvy odmietol v určenej lehote prijať.
6. V súlade s § 83 ods. 5 písm. b) zákona o verejnom obstarávaní sa zákazky na základe tejto rámcovej dohody zadajú opätovným otvorením súťaže podľa článku III tejto dohody.

**Článok III**

**Postup pri opätovnom otvorení súťaže**

1. Zmluvné strany sa dohodli, že jednotlivé zákazky budú zadávané na základe tejto rámcovej dohody opätovným otvorením súťaže v zmysle § 83 ods. 5 písm. b) zákona o verejnom obstarávaní.
2. Zazmluvnení dodávatelia č. 1 – č. 3 budú pred koncom každého obdobia plnenia, s predpokladaným ukončením dňa 31.12. príslušného kalendárneho roka, vyzvaní na predloženie cenovej ponuky prostredníctvom elektronického systému, cez ktorý sa realizovalo verejné obstarávanie, výsledkom ktorého je táto rámcová dohoda, príp. iného ekvivalentného elektronického systému, s možnosťou uskutočnenia elektronickej aukcie alebo bez. V primerane určenej lehote budú dodávatelia povinní predložiť svoju cenovú ponuku na ďalšie obdobie s určeným predpokladaným rozsahom plnenia čo do spotreby a odberných miest, a podľa kritéria najnižšej celkovej ceny nákladov v skladbe ceny podľa článku V. bod 2.,3. tejto dohody sa vyberie dodávateľ na ďalšie obdobie.
3. Postup pri opätovnom otvorení súťaže bude nasledovný:
4. Výzva na predloženie cenovej ponuky bude zaslaná prostredníctvom elektronického systému, cez ktorý sa realizoval proces zadávania zákazky vo verejnom obstarávaní predmetu tejto dohody príp. iného ekvivalentného elektronického systému, s možnosťou uskutočnenia elektronickej aukcie alebo bez (ďalej len „elektronický systém‟), a to oslovením všetkých dodávateľov, ktorí sú zmluvnou stranou tejto rámcovej dohody.
5. V prípade, že na základe výsledku procesu zadávania zákazky vo verejnom obstarávaní predmetu tejto dohody bude zazmluvneným iba jeden dodávateľ, odberateľ môže osloviť aj iné hospodárske subjekty na trhu, ktoré podnikajú v oblasti predmetu tejto rámcovej dohody, príp. identifikuje cenu predmetu tejto dohody na elektronickom trhovisku, resp. v rovnakých zákazkách realizovaných cez oficiálne elektronické systémy. Takto identifikované ponuky alebo ponuky predložené od nezazmluvnených hospodárskych subjektov budú slúžiť iba ako orientačná cena pre rokovanie o cene so zazmluvneným dodávateľom. V danom prípade je opätovné otváranie súťaže irelevantné.
6. Výzva na predloženie cenovej ponuky sa bude považovať za doručenú okamihom odoslania dodávateľovi, resp. inému hospodárskemu subjektu z elektronického systému, t.j. okamihom, keď sa výzva dostane do sféry dispozície dodávateľovi, resp. inému hospodárskemu subjektu, kedy má možnosť si ju dodávateľ/hospodársky subjekt prečítať.
7. Opätovné otváranie súťaže s odoslaním výzvy odberateľa na predloženie ponuky k predmetu tejto dohody sa uskutoční približne 45 pracovných dní pred ukončením obdobia plnenia príslušného kalendárneho roka.
8. Výzva na predloženie cenovej ponuky bude obsahovať nasledovné minimálne náležitosti:
9. Identifikáciu všetkých zmluvných strán
10. Predpokladané požadované množstvo elektriny
11. Lehotu na predkladanie cenových ponúk
12. Lehotu viazanosti ponúk, počas ktorej budú predmetné ponuky záväzné
13. Prípadne ďalšie informácie a požiadavky potrebné na vypracovanie cenovej ponuky
14. Všetky cenové ponuky zaslané v lehote na predkladanie ponúk budú odberateľom vyhodnotené v zmysle kritéria na vyhodnotenie ponúk, ktorým je najnižšia celková cena nákladov v skladbe ceny podľa článku V. bod 2.,3. tejto dohody.
15. Všetkým dodávateľom/hospodárskym subjektom, ktorých ponuky sa vyhodnocovali, bude prostredníctvom elektronického systému doručená písomná informácia o výsledku vyhodnotenia ponúk.
16. Dodávateľ, ktorého cenová ponuka bude vyhodnotená v zmysle kritéria na vyhodnotenie ponúk ako úspešná, bude dodávať požadovaný predmet dohody v ďalšom období plnenia dodávok, tj. od 01.01. do 31.12. príslušného kalendárneho roka, na základe zadaných čiastkových zákaziek vo forme uzatvorených zmlúv podľa prílohy č. 2 tejto rámcovej dohody.

# Článok IV

**MIESTO, ČAS A SPÔSOB PLNENIA**

1. Miesta plnenia predmetu tejto rámcovej dohody sú uvedené v špecifikácii, ktorá tvorí prílohu č. 1 tejto rámcovej dohody.
2. Čas a spôsob dodávky elektrickej energie do jednotlivých odberných miest odberateľa vrátane prevzatia zodpovednosti za odchýlku voči zúčtovateľovi odchýlok a zabezpečenia služieb distribúcie elektriny prostredníctvom prevádzkovateľa distribučnej sústavy a prevádzkovateľa prenosovej sústavy do odberných miest odberateľa sa uskutoční v zmysle jednotlivých zmlúv uzatvorených v súlade s touto rámcovou dohodou.

# Článok V

**CENA A PLATOBNÉ PODMIENKY**

1. Celková cena predmetu tejto rámcovej dohody je stanovená v súlade so zákonom č. 18/1996 Z.z. o cenách v znení neskorších predpisov na základe výsledkov verejného obstarávania, ktorého úspešným uchádzačom sa stal dodávateľ v zmysle ním predloženej cenovej ponuky po elektronickej aukcii obsiahnutej v Prílohe č. 1 tejto rámcovej dohody.
2. Celková cena predmetu tejto rámcovej dohody je stanovená ako cena za dodávku elektrickej energie vrátane všetkých s tým súvisiacich distribučných služieb v zložení podľa bodu 3 písm. a),b), c), d) nižšie, a to s prihliadnutím na špecifikáciu alebo zmluvnú špecifikáciu plnenia, t.j. najmä na vyčíslené predpokladané množstvo objemu elektriny, dĺžku trvania zmluvného obdobia a zvolenú pásmovú tarifu pre konkrétny druh plnenia.
3. Celková cena predmetu tejto rámcovej dohody zahŕňa:

a) cenu za dodávku elektriny s prihliadnutím na Špecifikáciu alebo Zmluvnú špecifikáciu Plnenia (predpokladané množstvo, zmluvné obdobie dodávky Plnenia, pásmová tarifa, a pod.), vrátane ceny a nákladov za prevzatie zodpovednosti za odchýlku Dodávateľa a ceny za odvod do Národného jadrového fondu podľa zákona č. 238/2006 Z.z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi v znení neskorších predpisov (ďalej len **„Zákon o NJF“**),

b) cenu za Distribučné služby, a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálneho cenníka distribúcie príslušného PDS platného v čase predloženia ponuky Dodávateľa a príslušných cenových rozhodnutí Úradu pre reguláciu sieťových odvetví Slovenskej republiky (ďalej len „URSO“) platných v čase predloženia ponuky Dodávateľa,

c) daň z pridanej hodnoty,

d) spotrebnú daň z plnenia podľa zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov.

# Článok VI

**PRÁVA A POVINNOSTI ZMLUVNÝCH STRÁN**

1. Dodávateľ je povinný :
	1. realizovať obchod s elektrickou energiou, vo vzťahu k dosiahnutým výsledkom vo verejnej súťaži – elektronickej aukcii,
	2. zabezpečiť priebežné meranie dodávanej elektriny a umožniť Odberateľovi bezplatný prístup k nameraným údajom v protokole (vo formáte), ktorý umožní ich ďalšie elektronické spracovanie
	3. mať platné povolenie na dodávku elektriny v súlade s § 6 zákona č. 251/2012 Z.z. o energetike a o zmene a doplnení niektorých zákonov počas platnosti zmluvy bez prerušenia.
2. Dodávateľ a Odberateľ sa dohodli, že Dodávateľ zabezpečí prístup na obchodný portál Dodávateľa s údajmi o odberných miestach, spotrebe, fakturácii, platbách, údajoch za sledované predchádzajúce obdobia služby.
3. Dodávateľ je povinný do 10 kal. dní odo dňa dní odo dňa určenia úspešnosti na príslušné obdobie podľa čl. III bod 3., písm. G) tejto rámcovej dohody predložiť fotokópiu:

a) Povolenia na podnikanie v energetike, resp. doklad, že pôsobí na slovenskom trhu s platnou licenciou na dodávku zemného plynu, príp. iný ekvivalentný doklad preukazujúci, že je oprávnený podnikať v oblasti dodávky zemného plynu na území Slovenskej republiky v súlade so zákonom č. 251/2012 Z.z. o energetike;

b) Rozhodnutia o pridelení PID kódu;

c) Čestného prehlásenia, že má uzatvorenú na príslušný rok obdobia plnenia distribučnú zmluvu alebo, že zahájil rokovanie s prevádzkovateľom distribučnej sústavy o distribúcii a prístupe do distribučnej sústavy;

d) Čestného prehlásenia, že má uzatvorenú na príslušný rok obdobia plnenia zmluvu o zúčtovaní odchýlky s identifikovaním zmluvného partnera, čísla zmluvy (ak bolo pridelené) a dátumom jej uzatvorenia alebo, že zahájil s prevádzkovateľom prenosovej sústavy rokovania o uzatvorení zmluvy o zúčtovaní odchýlky.

1. Dodávateľ sa zaväzuje pri plnení predmetu zákazky: a) upraviť predpokladané množstvo elektrickej energie pre príslušný rok podľa potrieb odberateľa; b) zabezpečiť ako požiadavku distribučné služby u distribútora na odberné miesto odberateľa; c) v prípade potreby zabezpečiť ako požiadavku u distribútora montáž, pripojenie alebo výmenu určeného meradla na odbernom mieste odberateľa; d) v prípade potreby zabezpečiť preskúšanie meradiel na žiadosť odberateľa.
2. Dodávateľ je povinný zabezpečiť dodávku elektrickej energie aj v prípade, ak dôjde k predčasnému ukončeniu zmluvného vzťahu a to do doby, kým nebude zabezpečený prechod plnenia plynule na ďalšieho dodávateľa; Odpojenie od zdroja elektrickej energie sa vylučuje.
3. Distribúcia do OM Odberateľa môže byť prerušená alebo obmedzená len v nevyhnutnom rozsahu a na nevyhnutnú dobu v prípadoch stanovených v Energetických predpisoch, najmä § 31 ods. 1 písm. e) a v § 49 ods. 2 Zákona o energetike. V prípade plánovaného obmedzenia alebo prerušenia distribúcie elektriny, je Dodávateľ povinný oznámiť Odberateľovi začiatok obmedzenia, termín skončenia obmedzenia alebo prerušenia distribúcie elektriny bezodkladne, t.j. najneskôr prvý deň nasledujúci po oznámení mu tejto skutočnosti príslušným PDS, a to písomne alebo v elektronickej podobe na adresu Odberateľa. V prípade prerušenia alebo obmedzenia distribúcie elektriny z dôvodu poruchy odberného zariadenia na dotknutom OM Odberateľa, je Odberateľ povinný informovať príslušného PDS. Dodávateľ je oprávnený obmedziť alebo prerušiť dodávku elektriny a s tým súvisiace distribučné služby do OM Odberateľa a za tým účelom požiadať PDS o obmedzenie alebo prerušenie distribučných služieb, ak je Odberateľ v omeškaní s úhradou faktúry alebo jej časti podľa Zmluvy a ak si Odberateľ nesplnil túto svoju povinnosť ani v dodatočnej lehote, ktorú mu poskytol Dodávateľ v písomnej výzve s upozornením, že dodávka elektriny a s tým súvisiace distribučné služby budú obmedzené alebo prerušené. Lehota v písomnej výzve nesmie byť kratšia ako 30 dní. Dodávateľ v takom prípade nezodpovedá za vzniknutú škodu Odberateľa.

# Článok VII

# ZÁVEREČNÉ USTANOVENIA

1. Táto rámcová dohoda sa uzatvára na dobu určitú – a to na 36 mesiacov od nadobudnutia jej účinnosti. Zmluvné strany sa zároveň dohodli, že podľa ustanovení tejto zmluvy sa budú posudzovať aj ich práva a povinnosti, ktoré vznikli v období od 01.01.2023 do nadobudnutia platnosti tejto zmluvy.
2. V prípade, že niektoré ustanovenia tejto dohody nie sú v súlade s prílohou č. 2, pri plnení predmetu plnenia podľa tejto dohody platia ustanovenia prílohy č. 2.
3. Doručovanie prostredníctvom pošty: v prípade neprevzatia zásielky adresátom sa zásielka považuje za doručenú dňom, v ktorý sa ako neprevzatá vrátila odosielateľovi.
4. Táto rámcová dohoda nadobúda účinnosť dňom nasledujúcim po dni jej zverejnenia v zmysle § 47a, ods. 1 Občianskeho zákonníka v centrálnom registri zmlúv vedenom na Úrade vlády SR.
5. Zmluvné strany výslovne súhlasia so zverejnením dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
6. Táto rámcová dohoda je vyhotovená v 4 rovnopisoch, dva rovnopisy pre dodávateľa a dva rovnopisy pre odberateľa.
7. Prípadné predčasné ukončenie tejto rámcovej dohody pred termínom podľa ods. 1 tohto článku nemá vplyv na platnosť a účinnosť už uzatvorených zmlúv zadaných podľa tejto rámcovej dohody.
8. Práva z tejto rámcovej dohody a na jej základe uzatvorených zmlúv môže dodávateľ postúpiť len s predchádzajúcim písomným súhlasom odberateľa.
9. Neoddeliteľnú súčasť tejto rámcovej dohody tvoria :

Príloha č. 1 – Špecifikácia odberných miest

Príloha č. 2 – Zmluva o združenej dodávke plynu

Príloha č. 3 – Organizácie v zriaďovateľskej pôsobnosti

V ........................ dňa ............... V ........................ dňa ...............

Príloha č. 3 – Organizácie v zriaďovateľskej pôsobnosti

1. Mesto Levoča, Námestie Majstra Pavla 4/4, Levoča: 207 525 kWh
2. Technické služby mesta Levoča, Hradby 758/2, Levoča: 816 878 kWh
3. Mestské kultúrne stredisko mesta Levoča, Námestie Majstra Pavla 54/54: 176 239 kWh
4. Základná škola, Námestie Štefana Kluberta 10, Levoča: 37 466 kWh
5. Základná škola, Ulica Gašpara Haina 37, Levoča: 60 515 kWh
6. Základná škola, Francisciho 11, Levoča: 58 817 kWh
7. Základná umelecká škola, Námestie Majstra Pavla 48, Levoča: 27 991 kWh
8. Centrum voľného času Olymp, Francisciho 10, Levoča: 3 900 kWh
9. Materská škola, Železničný riadok 3, Levoča: 21 305 kWh
10. Materská škola, G. Haina 36, Levoča: 17 095 kWh
11. Materská škola, J. Francisciho 8, Levoča: 16 311 kWh
12. Materská škola, G. Hermana 9, Levoča: 11 376 kWh
13. Materská škola, Predmestie 26, Levoča: 69 569 kWh